# **RTA UZŅEMŠANAS NOTEIKUMI STUDIJĀM ĪSĀ CIKLA PROFESIONĀLAJĀS STUDIJU PROGRAMMĀS UN PIRMĀ CIKLA AUGSTĀKĀS IZGLĪTĪBAS PROGRAMMĀS 2025.GADĀ**

# **(uz vidējās izglītības pamata)**

**Vispārīgie noteikumi**

1. RTA  uzņemšanas noteikumi (turpmāk – Noteikumi) nosaka kārtību, kādā 2025.gadā reflektanti tiek uzņemti RTA īsā cikla profesionālajās un pirmā cikla augstākās izglītības programmās
2. Uzņemšana studijām RTA notiek, pamatojoties uz [LR Augstskolu likumu](https://likumi.lv/ta/id/37967-augstskolu-likums), [Ministru kabineta noteikumiem par prasībām, kritērijiem un kārtību uzņemšanai studiju programmās un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to](https://likumi.lv/ta/id/146637-noteikumi-par-prasibam-kriterijiem-un-kartibu-uznemsanai-studiju-programmas-un-valsts-atbalstu-pilsoniem-kas-brivpratigi-pieteikusies-valsts-aizsardzibas-dienesta-un-pabeigusi-to), [RTA Satversmi](https://rta.lv/assets/files/documents/RTAsatversme.pdf) un šiem Noteikumiem.
3. Uzņemšanu nodrošina RTA Uzņemšanas komisija, kas darbojas saskaņā ar Uzņemšanas komisijas nolikumu.
4. Tiesības studēt RTA ir vienādas Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, kuram ir derīga uzturēšanās atļauja. Citu valstu iedzīvotājiem RTA studijas ir iespējamas uz līguma pamata. Ārzemnieku uzņemšana RTA notiek saskaņā ar [LR Augstskolu likuma](https://likumi.lv/ta/id/37967-augstskolu-likums) 83.-85. panta prasībām. Ārzemnieku pieteikšanās un reģistrācija studijām RTA notiek saskaņā ar noteikumiem „Noteikumi par ārzemnieku pieteikšanos, uzņemšanu un studiju pamatprincipiem Rēzeknes Tehnoloģiju akadēmijā” un „Kārtība ārzemju studentu studiju uzsākšanai Rēzeknes Tehnoloģiju akadēmijā”.
5. RTA organizē studijas par valsts budžeta līdzekļiem, bet studijas virs paredzētā valsts pasūtījuma organizē par pašu reflektantu vai citas juridiskās vai fiziskās personas līdzekļiem. Tiesības studēt par valsts budžeta līdzekļiem persona var izmantot vairākas reizes.
6. RTA nodrošina bez konkursa un no valsts budžeta finansē studiju vietas īsā cikla profesionālās augstākās izglītības un pirmā cikla augstākās izglītības posmos reflektantiem, kas brīvprātīgi pieteikušies valsts aizsardzības dienestā un pabeiguši to, atbilst studiju programmas uzņemšanas noteikumiem un reģistrējas studijām ne vēlāk kā divu gadu laikā pēc dienesta termiņa beigām un atvaļināšanas rezervē.
7. Studijas RTA notiek valsts valodā, svešvalodu lietošana studiju programmu īstenošanā notiek saskaņā ar [LR Augstskolu](https://likumi.lv/ta/id/37967-augstskolu-likums) likumu 56. panta prasībām.
8. Studiju ilgums – līdz 5 gadiem.
9. RTA piedāvā akadēmiskās izglītības programmas, kuru apguve sniedz iespēju iegūt bakalaura grādu, īsā cikla profesionālās studiju programmas, kuru apguve sniedz iespēju iegūt piektā līmeņa profesionālo kvalifikāciju, un pirmā cikla profesionālās studiju programmas, kuru apguve sniedz iespēju iegūt bakalaura grādu un sestā līmeņa profesionālo kvalifikāciju.
10. Iespēju robežās studenti tiek nodrošināti ar dienesta viesnīcu. Sekmīgie budžeta grupas studenti var pretendēt uz stipendiju.
11. Sākuma termiņu reflektantu reģistrācijai un uzņemšanai pamatstudiju programmās nosaka LR Ministru kabineta noteikumi.

**Pieteikšanās studijām**

1. Pieteikties studijām iespējams e-pakalpojumā [Latvijas valsts portālā](https://latvija.gov.lv/Services/39533) vai klātienē dokumentu pieņemšanas punktos.
2. RTA pieteikšanās punkta adrese: Atbrīvošanas aleja 115, Rēzekne, LV 4601, tālr. 26656553, 26695553.
3. Informāciju par uzņemšanu RTA studiju programmās var iegūt:
   * + RTA mājas lapā [www.rta.lv](http://www.rta.lv);
     + pa tālruņiem 26656553, 26695553;
     + fakultātēs:

* Ekonomikas un pārvaldības fakultātē (tālr. 28319180);
* Inženieru fakultātē (tālr. 28325519);
* Izglītības, valodu un dizaina  fakultātē (tālr. 29977436).
  1. Pilnvarojot citu personu, pilnvarotajai personai jāuzrāda pilnvara un personu apliecinošs dokuments (pase vai ID karte), pilnvarotāja personību apliecinoša dokumenta kopija (pases vai ID kartes kopija) un pilnvarotājas personas studiju uzsākšanai nepieciešamās iepriekšējās izglītības dokumenti (dokuments par vidējo izglītību, atzīmju izraksts un centralizēto eksāmenu sertifikāts).
  2. Personas, kuras iepriekšējo izglītību ir ieguvušas ārvalstīs, var pieteikties studijām RTA, ja šo personu izglītības dokumentu atbilstības pārbaudi ir veicis Latvijas Akadēmiskās informācijas centrs (birojs: Dzirnavu ielā 16/k2, 5.stāvā, Rīgā; pasts: Vaļņu ielā 2, Rīgā, LV-1050; tālr. 67225155; mājas lapa: [www.aic.lv](http://www.aic.lv), e-pasts: [aic@aic.lv](mailto:aic@aic.lv)).
  3. Pieteikumu reflektantam obligāti ir jāapstiprina kādā no pieteikumu pieņemšanas punktiem, uzrādot izglītību un personu apliecinošus dokumentus.
  4. Piesakoties studijām, jāsamaksā reģistrācijas maksa. Atsaucot pieteikumu, reģistrācijas maksa netiek atmaksāta.
  5. Informācijas diena par studiju iespējām RTA notiks 2025.gada 21.martā plkst. 10.00 Atbrīvošanas alejā 115.

**Konkursa norise**

1. Uzņemšana RTA pilna un nepilna laika īsā cikla profesionālajās un pirmā cikla augstākās izglītības studiju programmās, kurās uzņemšanas prasība ir iepriekš iegūta vidējā izglītība, notiek, pamatojoties uz centralizēto eksāmenu (turpmāk CE) rezultātiem, izņemot likumā noteiktos gadījumus (skat [3. punktu](#reflektants)).
2. Konkursa atlases kritērijs ir nokārtoto matemātikas, latviešu valodas un svešvalodas CE (svešvalodas CE vērtējums var tikt aizstāts ar starptautiskā testa (ST) vērtējumu, saskaņā ar [MK 20.12.2022. noteikumiem Nr. 795,](https://likumi.lv/ta/id/338249-noteikumi-par-svesvalodas-centralizeta-eksamena-visparejas-videjas-izglitibas-programma-aizstasanu-ar-starptautiskas-testesanas-institucijas-parbaudijumu-svesvaloda) ja institūcijas pārbaudījumu izglītojamais nokārtojis vispārējās vidējās izglītības apguves laikā) rezultāti vienā no mācību satura apguves līmeņiem (vispārīgais, optimālais vai augstākais) pēc personas izvēles un visu pārējo pēc personas nokārtoto centralizēto eksāmenu (ja tādi ir) rezultāti par vispārējās vidējās izglītības ieguvi. Dažādu mācību satura apguves līmeņu eksāmenu rezultātu salīdzināšanai tiek noteikts koeficients, pielīdzinot augstākā mācību satura apguves līmeņa centralizētajiem eksāmeniem:
   * + augstākā mācību satura apguves līmenis – 1;
     + optimālā mācību satura apguves līmenis – 0,75;
     + vispārējā mācību satura apguves līmenis – 0,5;
     + visiem CE, kas nokārtoti līdz 2022. gadam ieskaitot, kā arī 2022./2023.st.g. profesionālās izglītības iestādēs kārtotajiem valsts pārbaudes darbiem – 0,75.

Konkursa balle tiek veidota pēc šādas sakarības:

Konkursa balle =

0.11 × CE līmeņa koeficients × CE latviešu valodā kopvērtējuma % + 0.11 × CE līmeņa koeficients × CE svešvalodā kopvērtējuma% vai starptautiskā testa līmeņa pielīdzinātās balles+ 0.11 × CE līmeņa koeficients*×* CE matemātikā kopvērtējuma %+0.11 × CEvid= +I + Z1+Z2+…+Zn

**CE** – centralizētie eksāmeni (minimālais pieļaujamais CE kopvērtējuma % līdz 2021./2022.st.g.– 5%, 2022./2023.st.g. – 10%, 2023./2024.st.g.- 15%, 2024./2025.st.g. – 20%);

**CEvid** – visu pārējo personas nokārtoto CE vidējā vērtība;

**lk** – CE līmeņa koeficients;

**I** – iestājpārbaudījums, ja to paredz uzņemšanas noteikumi;

**Z1...Zn** – papildus punkti, kas noteikti uzņemšanas prasībās (tiek ņemti vērā olimpiāžu, konkursu un  konferenču rezultāti u.c.);

**0,11** – koeficients (skat. [5.punktu](#koeficients)).

Starptautiskās testēšanas institūcijas pārbaudījumā iegūtais vērtējums nav zemāks par B2 līmeni un atbilst šādam procentpunktos izteiktam svešvalodas eksāmena vērtējumam:

|  |  |  |
| --- | --- | --- |
| **Starptautiskā svešvalodas testa līmenis** | **Augstākā mācību satura apguves līmeņa eksāmenam pielīdzinātie punkti × 1** | **Optimāla mācību satura apguves līmeņa eksāmenam pielīdzinātie punkti × 0.75** |
| C2 | 100 | 100 |
| C1 | 98 | 100 |
| B2 | 82 | 82 |

1. Reflektants, kas ir ieguvis izglītību līdz 2004. gadam vai ārvalstīs, persona ar īpašām vajadzībām, kas saņēmusi ārsta atbrīvojumu no centralizētajiem eksāmeniem, kā arī persona, kura atbrīvota no centralizēto eksāmenu kārtošanas  par īpašiem nopelniem Latvijas valsts labā, kā arī persona, kura ieguvusi vidējo izglītību līdz 2008. gadam un nav kārtojusi centralizēto eksāmenu matemātikāpiedalās kopējā konkursā. Konkursa balle šajos gadījumos veidojas pēc šādas sakarības:

0.65  (GA1 + GA2 + GA3) x 0.11 + I + Z1+Z2+...+Zn

**GA** – gada atzīme mācību priekšmetā dokumentā par vidējo izglītību (GA1 – matemātikā, **GA2**– latviešu valodā/latviešu valoda un literatūrā, GA3 – svešvalodā), kuru pielīdzina centralizētajam eksāmenam;

**I** – iestājpārbaudījums, ja to paredz uzņemšanas prasības;

**Z1...Zn** – papildus punkti, kas noteikti uzņemšanas prasībās;

**0.65 n 0.11** – koeficients (skat [5.punktu](#koeficients)).

1. Reflektantiem, kuriem vidējās izglītības dokumentā nav uzņemšanai nepieciešamās gada atzīmes latviešu valodā, to var aizstāt valsts valodas prasmes pārbaudē iegūtais līmenis, ko apliecina šādi dokumenti:
   * + Tieslietu ministrijas izsniegta valsts valodas prasmes apliecība, kas apliecina valsts valodas prasmi vismaz otrajā (vidējā) pakāpē (no 1992. gada 1. janvāra līdz 2000. gada 31. augustam);
     + Izglītības un zinātnes ministrijas (IZM) Izglītības satura un eksaminācijas centra (ISEC) izsniegta valsts valodas prasmes apliecība, kas apliecina valsts valodas prasmi vismaz otrā līmeņa A pakāpes līmenī (no 2000. gada 1. septembra līdz 2009. gada 31. augustam);
     + Izglītības un zinātnes ministrijas Valsts izglītības satura centra (VISC) izsniegta valsts valodas prasmes apliecība, kas apliecina valsts valodas prasmi vismaz vidējā līmeņa 1. pakāpē (B1) (no 2009. gada 1. septembra).

Valsts valodas prasmes pārbaudē iegūtais līmenis atbilst šādām vidējās izglītības dokumenta gada atzīmēm:

|  |  |  |  |
| --- | --- | --- | --- |
| No 01.01.1992. līdz 31.08.2000. | No 01.09.2000. līdz 31.08.2009. | No 01.09.2009. | Atestāta/diploma gada atzīme (10 ballu sistēmā) |
| Trešā (augstākā) pakāpe | III B | C2 | 10 |
|  | III A | C1 | 9 |
| Otrā (vidējā) pakāpe | II B | B2 | 7 |
|  | II A | B1 | 6 |

1. Koeficienti 0.65 un 0.11 tiek pielietoti konkursa balles noteikšanā, lai maksimāli pietuvinātu centralizēto eksāmenu un centralizētajam eksāmenam pielīdzināto atzīmju veselo punktu vērtību, lai nodrošinātu vienlīdzīgākus konkursa nosacījumus tiem, kas kārtojuši centralizētos eksāmenus un šo noteikumu [3.punktā](#reflektants) noteiktajām personām.
2. GA (gada atzīme dokumentā par vidējo izglītību) atbilst šādam punktu skaitam:

|  |  |  |
| --- | --- | --- |
| Atestāta/diploma gada atzīme (5 ballu sistēmā) | Atestāta/diploma gada atzīme (10 ballu sistēmā) | Pielīdzinātie konkursa punkti |
|  | 4 | 14 |
| 3 | 5 | 28 |
|  | 6 | 42 |
| 4 | 7 | 56 |
|  | 8 | 70 |
| 5 | 9 | 84 |
|  | 10 | 98 |

1. Konkursa balles vērtību noteicošajā formulā iekļautie papildus punkti noteikti uzņemšanas noteikumos. Maksimālā vērtība papildpunktam ir noteikta 1,5 (viens komats pieci). Papildus punktu sistēma izstrādāta, lai, saglabājot par reflektantu uzņemšanas pamata prasību centralizētos eksāmenus, būtu iespēja uzņemt attiecīgās studiju programmas profilam atbilstošākos, labākos, aktīvākos, mērķtiecīgākos reflektantus, kas apliecinājuši savu pētniecisko un radošo aktivitāti jau līdz studiju uzsākšanai.
2. Iestājpārbaudījumu grafiku apstiprina RTA studiju prorektors.
3. Reflektantiem uz iestājpārbaudījumu obligāti jāņem līdzi personu apliecinošs dokuments (pase vai ID karte, vai LR autovadītāja apliecība). Pretējā gadījumā reflektantam netiek atļauts kārtot iestājpārbaudījumu. Ja reflektants nav ieradies uz iestājpārbaudījumiem noteiktajā laikā, tad viņš turpmākajā konkursā nepiedalās un RTA netiek uzņemts.
4. Iestājpārbaudījumus vērtē 10 ballu sistēmā. Iestājpārbaudījums ir nokārtots, ja vērtējums ir vismaz 4 balles.
5. Konkurss noslēdzas ar konkursa rezultātu paziņošanu (atbilstoši vienotās pieteikšanās studijām grafikam).
6. Reģistrēšanās studijām kārtējā studiju gadā notiek atbilstoši vienotās pieteikšanās studijām grafikam.
7. Reģistrējoties studijām, kārtējā studiju gadā, līdzi jāņem RTA Uzņemšanas komisijā izsniegtā studiju pieteikuma izdruka un personu apliecinošs dokuments (pase vai ID karte).
8. Reģistrējoties studijām, reflektants RTA Uzņemšanas komisijā iesniedz šādus dokumentus:

* dokumenta par vidējo izglītību un atzīmju izraksta kopijas, uzrādot dokumentu oriģinālus;
* konkrētajai pirmā cikla programmai noteikto mācību priekšmetu centralizēto eksāmenu sertifikātu kopijas, uzrādot dokumentu oriģinālus;
* 1 fotogrāfija (3x4);
* pases kopiju (personiski uzrādot pasi) vai ID kartes kopiju (personiski uzrādot ID karti);
* ja mainīts uzvārds, uzvārda maiņu apliecinoša dokumenta kopiju, uzrādot oriģinālu.

1. Iestājpārbaudījumu komisijas un Uzņemšanas komisijas lēmumu par konkursa rezultātiem var apstrīdēt līdz nākamās darba dienas plkst. 12.00, iesniedzot RTA rektoram adresētu iesniegumu. Rektora pieņemto lēmumu persona var pārsūdzēt tiesā Administratīvā procesa likuma noteiktajā kārtībā.
2. Visus jautājumus par uzņemšanu RTA galīgi izlemj RTA Uzņemšanas komisija.
3. Informāciju par uzņemšanas procesu, reģistrāciju, konkursu un uzņemšanas rezultātiem var saņemt pa tālruņiem 26656553, 26695553, kā arī tā ir izvietota uz informācijas stenda Atbrīvošanas alejā 115, I stāvā.

**Imatrikulācija**

1. Pretendents tiek imatrikulēts attiecīgajā studiju programmā tikai tad, ja viņš ir:

* reģistrējies studijām kārtējā studiju gadā;
* līdz 31. augustam samaksājis 30% no par maksas studijām noteiktās gada studiju maksas;
* parakstījis sagatavoto līgumu par studijām.

1. Pretendents zaudē tiesības uz iegūto budžeta vai maksas studiju vietu, kura tam pienāktos pēc konkursa rezultātiem, ja viņš noteiktajā laikā nenoslēdz līgumu par studijām. Šādā gadījumā RTA ir tiesības uzaicināt slēgt līgumu nākamos pretendentus konkursā uzrādīto rezultātu secībā.

## Prasības reflektantu uzņemšanai RTA ****p****ilna un nepilna laika īsā cikla profesionālajās studiju programmās un pirmā cikla augstākās izglītības programmās2025.gadā

|  |  |  |  |  |  |
| --- | --- | --- | --- | --- | --- |
| **EKONOMIKAS UN PĀRVALDĪBAS FAKULTĀTE** Atbrīvošanas alejā 115, Rēzeknē, LV 4601, tālr. 28319180 | | | | | |
| Studiju programma | Studiju forma un studiju ilgums | | Personām, kuras vidējo izglītību ieguvušas **no 2004.gada** | Personām, kuras vidējo izglītību ieguvušas **līdz 2004.gadam vai atbrīvotas no CE kārtošanas** | Papildus punkti |
| pilna laika | nepilna laika |
| Akadēmiskā bakalaura studiju programma “[**Biznesa vadība**](https://rta.lv/studiju-programmas/biznesa-vadiba)”\* | 3 gadi | 3,5 gadi | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | 1. Latvijas valsts olimpiāžu 2023.-2025.gada 1.-3.vietu ieguvējiem 1 punkts (par katru): matemātikā; angļu valodā; franču valodā; vācu valodā; ekonomikā. 2. Apliecība par Latvijas Uzņēmējdarbības un menedžmenta akadēmijas (LUMA) projekta „Esi līderis” interešu izglītības programmas sekmīgu apgūšanu – 1 punkts; 3. Austrumlatvijas Tehnoloģiju vidusskolas absolvents – 1,5 punkti. 4. Junior Achievement Latvia sertifikāta ieguvējam - 1 punkts. |
| Profesionālā bakalaura studiju programma **“**[**Uzņēmējdarbība**](https://rta.lv/studiju-programmas/uznemejdarbiba)**”** | 4 gadi | - |
| Īsā cikla profesionālā augstākās izglītības  studiju programma “[**Grāmatvedība**](https://rta.lv/studiju-programmas/gramatvediba)” | 2 gadi | 2,5 gadi |
| Profesionālā bakalaura studiju programma **“**[**Ekonomika**](https://rta.lv/studiju-programmas/ekonomika)**”** | 4 gadi | - |
| Īsā cikla profesionālā augstākās izglītības  studiju programma  **“**[**Tiesību zinātne**](https://rta.lv/studiju-programmas/tiesibu-zinatne-1-limena)**”** | 2 gadi | 2,5 gadi | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. GA atestātā (virs 8 ballēm) par vidējo izglītību Politikā, tiesībās, Latvijas un/vai pasaules vēsturē, informātikā, latviešu valodā, svešvalodā – maksimāli iegūstams 0,98 punkts\*\*\*\*\*.       2. Latvijas valsts skolēnu zinātniski pētniecisko darbu konferenču sociālo zinātņu sekcijas (tieslietu zinātnes apakšsekcija, politikas zinātnes apakšsekcija) 2023.-2025.gada 1.-3.pakāpes diplomu ieguvējiem 1 punkts (par katru).       3. Latgales, Vidzemes, Kurzemes un Zemgales reģiona vispārējās vidējās izglītības iestāžu 10.-12.klašu skolēnu zinātniski pētniecisko darbu konferenču sociālo zinātņu nozarē Tiesību zinātņu nozares un Politikas zinātņu nozares sekcijas 2023.-2025.gada 1.-3.pakāpes diplomu ieguvējiem 1 punkts (par katru).       4. Austrumlatvijas Tehnoloģiju vidusskolas absolvents – 1,5 punkti.       5. Junior Achievement Latvia sertifikāta ieguvējam - 1 punkts. |
| Akadēmiskā bakalaura studiju programma **“**[**Tiesību zinātne**](https://rta.lv/studiju-programmas/tiesibu-zinatne-akademiska-bakalaura)**”** | 3 gadi | - |
| Profesionālā bakalaura studiju programma **„[Robežapsardze](https://rta.lv/studiju-programmas/robezapsardze)”** | - | 2,5 gadi | Uzņemšana RTA vēlākajos studiju posmos (3.kursā).  Prasības – īsā cikla profesionālā augstākā izglītība (koledžas izglītība) ar iegūtu kvalifikāciju – Valsts robežsardzes jaunākais virsnieks vai speciālists robežsardzes darbā. | | Uzņem Valsts robežsardzes amatpersonas ar Valsts robežsardzes priekšnieka rekomendāciju konkursa kārtībā, ņemot vērā vidējo vērtējumu diploma pielikumā.  Dokumentu pieņemšana no 18.08.2025. – 20.08.2025. (Atbrīvošanas aleja 115, 121.kab.) |

|  |  |  |  |  |  |
| --- | --- | --- | --- | --- | --- |
| **IZGLĪTĪBAS, VALODU UN DIZAINA FAKULTĀTE** Atbrīvošanas alejā 115, Rēzeknē, LV 4601, tālr. 29977436 | | | | | |
| Studiju programma | Studiju forma un studiju ilgums | | Personām, kuras vidējo izglītību ieguvušas **no 2004.gada** | Personām, kuras vidējo izglītību ieguvušas **līdz 2004.gadam vai atbrīvotas no CE kārtošanas** | Papildus punkti |
| pilna laika | nepilna laika |
| Profesionālā bakalaura studiju programma  **„**[**Sākumizglītības skolotājs**](https://rta.lv/studiju-programmas/sakumizglitibas-skolotajs)**”** | 4 gadi | 4,5 gadi | Vidējās izglītības dokumenta gada vidējā atzīme obligātajos mācību priekšmetos ir ne zemāka par 7 ballēm *(ja vidējā atzīme ir zemāka par 7 ballēm, ir iespēja kārtot pārbaudījumu - pārrunas. Zemākais vidējās atzīmes slieksnis - 6 balles)*.  **Kopējais vērtējums veidojas no:**  **1)** [**iestājpārbaudījuma**](#iestajparbaudijums_skolotajiem) **(50 %)**:  - rakstiskā daļa - eseja;  - mutiskā daļa – intervija;  **2)** [**vidējās atzīmes obligātajos mācību priekšmetos**](#videjas_atzimes) **(25 %) \*\*;** | | 1. Latvijas valsts olimpiāžu (2023.-2025.g.) 1.-3. vietu ieguvējiem 1 punkts (par katru):  - latviešu valodā un literatūrā;  - matemātikā.  2. Latvijas valsts skolēnu zinātniski pētniecisko darbu konferenču (2023.-2025.g.) 1.-3. pakāpes diplomu ieguvējiem 1 punkts (par katru):  - humanitāro un mākslas zinātņu sekcija (valodniecības un literatūrzinātnes apakšsekcija);   * dabaszinātņu sekcija (matemātikas apakšsekcija).  1. Latvijas valsts skolēnu zinātniski pētniecisko darbu konferenču (2023.-2025.g.) Sociālo zinātņu sekcija (Izglītības zinātnes) 1.-3.pakāpes diplomu ieguvējiem 1 punkts (par katru). 2. Iepriekšēja pieredze pedagoģiskajā darbā (darbs bērnu un jauniešu nometnēs, svētdienas skolā, auklītes darbs u.c.) un brīvprātīgo darbā – 1 punkts. 3. Austrumlatvijas Tehnoloģiju vidusskolas absolventam 1,5 punkti. 4. Junior Achievement Latvia sertifikāta ieguvējam 1 punkts. |
| Īsā cikla profesionālā augstākās izglītības  studiju programma  **“**[**Pirmsskolas skolotājs”**](https://rta.lv/studiju-programmas/pirmsskolas-skolotajs) | 2 gadi | 2,5 gadi |
| Profesionālā bakalaura studiju programma  “[**Speciālā izglītība**](https://rta.lv/studiju-programmas/speciala-izglitiba)**”** | 4 gadi | 4,5 gadi |
| **3) CE vērtējuma (25%):**  CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | **3) GA dokumentā par vidējo izglītību (25%):**   * + - matemātika;     - latviešu valodā;     - svešvalodā\*. |
| Profesionālā bakalaura studiju programma **„Skolotājs”** ar moduļiem:  Valodu joma:  **„**[**Latviešu valodas un literatūras un latviešu valodas  kā svešvalodas skolotājs**](https://rta.lv/studiju-programmas/skolotajs-studiju-modulis-valodu-joma-latviesu-valodas-un-literaturas-skolotajs)**”**  Matemātikas joma:  [**“Matemātikas skolotājs”**](https://rta.lv/studiju-programmas/skolotajs-studiju-modulis-matematikas-joma-matematikas-skolotajs)  Dabaszinātņu joma:  [**“Datorikas, fizikas un ķīmijas skolotājs”**](https://rta.lv/studiju-programmas/skolotajs-studiju-modulis-dabaszinatnu-joma-datorikas-fizikas-un-kimijas-skolotajs)  Valodu joma: **Angļu un vācu valodas skolotājs** | 4 gadi | - | Vidējās izglītības dokumentā vērtējums izvēlētās studiju jomas priekšmetos ir ne zemāks par 7 ballēm.  **Kopējais vērtējums veidojas no:**  **1)**[**iestājpārbaudījuma**](#iestajparbaudijums_skolotajiem) **(50 %)**:  - rakstiskā daļa - eseja;  - mutiskā daļa – intervija;  **2)** [**vidējās atzīmes izvēlētās studiju jomas priekšmetos**](#videja_atzime_jomas_prieksmeta) **(30 %) \*\*\*;** | | 1. Latvijas valsts olimpiāžu (2023.-2025.g.) 1.-3. vietu ieguvējiem 1 punkts (par katru): latviešu valoda un literatūra; matemātika; angļu valoda; franču valoda~~;~~ informātika (programmēšana); vēsture; ekonomika; fizika; ķīmija; bioloģija. 2. Latvijas valsts skolēnu zinātniski pētniecisko darbu konferenču (2023.-2025.g.) 1.-3. pakāpes diplomu ieguvējiem 1 punkts (par katru):  * humanitāro un mākslas zinātņu sekcija (valodniecības un literatūrzinātnes apakšsekcija; lingvistisko apakšnozaru sekcija, vēstures un arheoloģijas apakšsekcija, citu humanitāro un mākslas zinātņu, tai skaitā radošo industriju apakšsekcija); * dabaszinātņu sekcija (matemātikas apakšsekcija, datorzinātnes un informātikas apakšsekcija, fizikas un astronomijas apakšsekcija, zemes zinātne, fiziskās ģeogrāfijas un vides zinātnes apakšsekcija, ķīmijas apakšsekcija, bioloģijas apakšsekcija) * sociālo zinātņu sekcija (tieslietu zinātnes apakšsekcija, politikas zinātnes apakšsekcija, izglītības zinātņu apakšsekcija).  1. Latgaliešu valodas, literatūras un kultūrvēstures olimpiādes (2023.-2025.g.) 1.-3.vietas ieguvējiem 1 punkts(par katru). 2. Robertam Mūkam (Avenam) veltītais Latvijas skolu jaunatnes radošo darbu konkursa (2023.-2025.g.) 1.-3.vietu ieguvējiem 1 punkts (par katru). 3. Iepriekšēja pieredze pedagoģiskajā darbā (darbs bērnu un jauniešu nometnēs, svētdienas skolā, auklītes darbs u.c.) un brīvprātīgo darbā – 1 punkts. 4. Austrumlatvijas Tehnoloģiju vidusskolas absolventam 1,5 punkti. 5. Junior Achievement Latvia sertifikāta ieguvējam 1 punkts. |
| **3) CE vērtējuma (20%):**  CE matemātikā  CE latviešu valodā  CE svešvalodā \* (valodu jomas moduļos – CE angļu vai vācu valodā)  pārējie personas nokārtotie CE par vispārējās vidējās izglītības ieguvi. | **3) GA dokumentā par vidējo izglītību (20%):**   * + - matemātikā;     - latviešu valodā;     - svešvalodā\* (valodu jomas moduļos – GA angļu vai vācu valodā). |
| Profesionālā bakalaura studiju programma  [**“Sociālais darbs un sociālā rehabilitācija”**](https://rta.lv/studiju-programmas/socialais-darbs-un-sociala-rehabilitacija) | 4 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | 1. CE vēsturē – maksimāli iegūstams 1 punkts\*\*\*\*. 2. Latvijas valsts olimpiāžu (2023.-2025.g.) 1.-3. vietu ieguvējiem 1 punkts (par katru): latviešu valoda un literatūra; vēsture; franču valoda; vācu valoda; angļu valoda. 3. Austrumlatvijas Tehnoloģiju vidusskolas absolvents – 1,5 punkti. 4. Dalība brīvprātīgo darbā - 1 punkts. 5. Iepriekšēja pieredze pedagoģiskajā darbā (darbs bērnu un jauniešu nometnēs, svētdienas skolā, auklītes darbs u.c.) - 1 punkts. 6. Junior Achievement Latvia sertifikāta ieguvējam 1 punkts*.* |
| Īsā cikla profesionālā augstākās izglītības  studiju programma  [**“Sociālais rehabilitētājs”**](https://rta.lv/studiju-programmas/socialais-rehabilitetajs) | 2 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * 1. CE vēsturē – maksimāli iegūstams 1 punkts\*\*\*\*.  1. Latvijas valsts olimpiāžu (2023.-2025.g.) 1.-3. vietu ieguvējiem 1 punkts (par katru): latviešu valoda un literatūra; vēsture; franču valoda; vācu valoda;angļu valoda. 2. Latvijas valsts skolēnu zinātniski pētniecisko darbu konferenču (2023.-2025.g.) 1.-3. pakāpes diplomu ieguvējiem 1 punkts (par katru): humanitāro un mākslas zinātņu sekcija (valodniecības un literatūrzinātnes apakšsekcija; lingvistisko apakšnozaru sekcija, vēstures un arheoloģijas apakšsekcija, citu humanitāro un mākslas zinātņu, tai skaitā radošo industriju apakšsekcija). 3. Austrumlatvijas Tehnoloģiju vidusskolas absolvents – 1,5 punkti. 4. Dalība brīvprātīgo darbā - 1 punkts. 5. Pieredze sociālajā darbā - 1 punkts. 6. Junior Achievement Latvia sertifikāta ieguvējam 1 punkts*.* |

|  |  |  |  |  |  |
| --- | --- | --- | --- | --- | --- |
| **INŽENIERU FAKULTĀTE** Atbrīvošanas alejā 115, Rēzeknē, LV 4601, tālr. 26529669 | | | | | |
| Studiju programma | Studiju forma un studiju ilgums | | Personām, kuras vidējo izglītību ieguvušas **no 2004.gada** | Personām, kuras vidējo izglītību ieguvušas **līdz 2004.gadam vai atbrīvotas no CE kārtošanas** | Papildus punkti |
| Profesionālā bakalaura studiju programma  [**“Programmēšanas inženieris”**](https://rta.lv/studiju-programmas/programmesanas-inzenieris) | 4 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. Gada atzīme atestātā par vidējo izglītību Informātika, Fizikā, Ķīmijā, Dabas zinībās– maksimāli iegūstams 0,98 punkts\*\*\*\*\*.       2. Latvijas valsts olimpiāžu (2023.-2025.g.) 1.-3. vietas un atzinības rakstu ieguvējiem 1 punkts (par katru): informātikas (programmēšanas), matemātikas; fizikas; angļu valodas.       3. Austrumlatvijas atklātās 10.-12. klašu skolēnu informātikas (programmēšana), matemātikas, fizikas olimpiādes (2022.-2024.g.) 1.-3. vietas ieguvējiem 1 punkts (par katru).       4. Vidējā profesionālā izglītība, kas saistīta ar informācijas tehnoloģijas vai datorzinātnes jomu – 1,5 punkti.       5. Austrumlatvijas Tehnoloģiju vidusskolas absolvents – 1,5 punkti. |
| Īsā cikla profesionālā augstākās izglītības  studiju programma  [**“Programmēšana”**](https://rta.lv/studiju-programmas/programmesana-un-datortiklu-administresana) | 2 gadi | - |
| Profesionālā bakalaura studiju programma  [**“Mehatronika”**](https://rta.lv/studiju-programmas/mehatronika) | 4 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. Gada atzīme atestātā par vidējo izglītību Informātikā, Fizikā, Ķīmijā, Dabas zinībās – maksimāli iegūstams 0,98 punkts\*\*\*\*\*.       2. Latvijas valsts olimpiāžu (2023.-2025.g.) 1.-3. vietas un atzinības rakstu ieguvējiem 1 punkts (par katru): informātikas (programmēšanas), matemātikas; fizikas; angļu valodas.       3. Austrumlatvijas atklātās 10.-12. klašu skolēnu informātikas (programmēšana), matemātikas, fizikas olimpiādes (2023.-2025.g.) 1.-3. vietas ieguvējiem 1 punkts (par katru).       4. Vidējā profesionālā izglītība, kas saistīta ar mehāniku, elektrotehniku, elektroniku, informācijas tehnoloģiju, datorzinātni vai radniecīgu inženierzinātnes jomu – 1,5 punkti.       5. Austrumlatvijas Tehnoloģiju vidusskolas absolvents – 1,5 punkti. |
| Īsā cikla profesionālā augstākās izglītības  studiju programma  [**“Mašīnbūve”**](https://rta.lv/studiju-programmas/masinbuve) | 2,5 gadi | - |
| Īsā cikla profesionālā augstākās izglītības  studiju programma  [**“Būvniecība”**](https://rta.lv/studiju-programmas/buvnieciba) | 3 gadi | 3,5 gadi | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. Gada atzīme atestātā par vidējo izglītību Fizikā, Dabas zinībās, Angļu valodā, Biznesa ekonomiskajos pamatos/Ekonomikā – maksimāli iegūstams 0,98 punkts\*\*\*\*\*.       2. Latvijas valsts olimpiāžu (2023.-2025.g.) 1.-3. vietas un atzinības rakstu ieguvējiem 1 punkts (par katru): matemātikas; fizikas, angļu valodas; franču valodas; ekonomikas.       3. Austrumlatvijas atklātās 8.-11. klašu skolēnu fizikas olimpiādes (2023.-2025.g.) 1.-3. vietas ieguvējiem 1 punkts (par katru).       4. Vidējā profesionālā izglītība, kas saistīta ar būvniecības un arhitektūras jomu – 1,5 punkti.       5. Austrumlatvijas Tehnoloģiju vidusskolas absolvents – 1,5 punkti.       6. Junior Achievement Latvia sertifikāta ieguvējam 1 punkts*.* |
| Īsā cikla profesionālā augstākās izglītības  studiju programma  [**“Pārtikas produktu pārstrāde”**](https://rta.lv/studiju-programmas/partikas-produktu-parstrade) | 2,5 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. Gada atzīme atestātā par vidējo izglītību Fizikā, Dabas zinībās, Ķīmijā Angļu valodā, Informātikā – maksimāli iegūstams 0,98 punkts\*\*\*\*\*.       2. Latvijas valsts olimpiāžu (2023.-2025.g.) 1.-3. vietas un atzinības rakstu ieguvējiem 1 punkts (par katru): matemātikas; fizikas, angļu valodas; franču valodas; informātikas (programmēšanas).       3. Austrumlatvijas atklātās 8.-11. klašu skolēnu fizikas olimpiādes (2023.-2025.g.) 1.-3. vietas ieguvējiem 1 punkts (par katru).       4. Vidējā profesionālā izglītība, kas saistīta ar pārtikas pārstrādi, apstrādi vai radniecīgu inženierzinātnes jomu – 1,5 punkti       5. Austrumlatvijas Tehnoloģiju vidusskolas absolvents – 1,5 punkti.       6. Junior Achievement Latvia sertifikāta ieguvējam 1 punkts*.* |
| Profesionālā bakalaura studiju programma  [**“Dizaina tehnoloģijas”**](https://rta.lv/studiju-programmas/dizaina-tehnologijas)**:**   * + - modulis **“Interjera dizains un izstrādājumu tehnoloģijas”;**     - modulis **“Apģērbu dizains un tehnoloģija”** | 4 gadi | - | CE matemātikā  CE latviešu valodā  CE svešvalodā \*  pārējie personas nokārtotie CE par vispārējās vidējās izglītības ieguvi. | GA dokumentā par vidējo izglītību:   * + - matemātikā;     - latviešu valodā;     - svešvalodā\*. | * + - 1. Gada atzīme atestātā par vidējo izglītību Kultūras vēsturē/ Kulturoloģijā, Angļu valodā, Informātikā, Fizikā, Ķīmijā, Dabas zinībās– maksimāli iegūstams 0,98 punkts\*\*\*\*\*.       2. Latvijas valsts olimpiāžu (2023.-2025.g.) 1.-3. vietu ieguvējiem 1 punkts (par katru): latviešu valoda un literatūra; vēsture; franču valoda; vācu valoda; angļu valoda.       3. Latvijas valsts skolēnu zinātniski pētniecisko darbu konferenču (2023.-2025.g.) 1.-3. pakāpes diplomu ieguvējiem 1 punkts (par katru): humanitāro un mākslas zinātņu sekcija (vēstures un arheoloģijas apakšsekcija, citu humanitāro un mākslas zinātņu, tai skaitā radošo industriju apakšsekcija).       4. Austrumlatvijas Tehnoloģiju vidusskolas absolvents – 1,5 punkti.       5. Vidējā profesionālā izglītība mākslā un dizainā – 2 punkti.       6. Junior Achievement Latvia sertifikāta ieguvējam 1 punkts. |

## Prasības reflektantu uzņemšanai RTA ****p****ilna un nepilna laika īsā cikla profesionālajās studiju programmās un pirmā cikla augstākās izglītības programmās2025.gadā ****ā****rzemniekiem

|  |  |  |  |  |
| --- | --- | --- | --- | --- |
| **STARPTAUTISKIE SAKARI** Atbrīvošanas alejā 115, Rēzeknē, LV 4601, tālr. 28390076 | | | | |
| Studiju programma | Studiju forma un ilgums | Studiju  ilgums | Centralizētie eksāmeni un iestājpārbaudījumi | Papildus punkti |
| Pilna laika | Nepilna laika |
| *Jāpievieno starptautiskās testēšanas institūcijas pēdējo piecu gadu laikā izsniegts valodas prasmi apliecinošs dokuments, kas apliecina ārzemnieka angļu valodas prasmi vismaz B2 līmenī.*  *Dokuments nav jāpievieno, ja ārzemnieks iepriekšējo izglītību ieguvis angļu valodā, vai Eiropas Savienības un Eiropas ekonomiskās zonas valstī vai Šveices konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodas prasmes noteikšanas sistēmai.* | | | | |
| Profesionālā bakalaura studiju programma  **“[Mehatronika](https://rta.lv/study-programms/mechatronics)”** | 4 gadi   * 1. adi | - | 1) Gada atzīme mācību priekšmetā dokumentā par vidējo izglītību, kuru pielīdzina centralizēta eksāmena punktiem: matemātikā; informātikā; angļu valodā.  2) Jākārto:  - pārrunas par studijām RTA;  - tests matemātikā. | - |
| Akadēmiskā bakalaura studiju programma **“**[**Biznesa vadība**](https://rta.lv/study-programms/business-management)**”** | 3 gadi | - | 1) Gada atzīme mācību priekšmetā dokumentā par vidējo izglītību, kuru pielīdzina centralizēta eksāmena punktiem: matemātikā; ekonomikas pamatos/informātikā; angļu valodā.  2) Jākārto:  - pārrunas par studijām RTA;  - tests matemātikā. | - |
| Profesionālā bakalaura studiju programma  **“**[**Uzņēmējdarbība**](https://rta.lv/study-programms/entrepreneurship)**”** | 4 gadi | - |

**\*** viena svešvaloda pēc reflektanta izvēles, ņemot vērā vērtējumus svešvalodās gan CE gadījumā, gan gada atzīmju gadījumā, par svešvalodu tiek uzskatītas - angļu valoda, vācu valoda, franču valoda, krievu valoda.

\*\* **vidējā atzīme obligātajos mācību priekšmetos:**

1) pirmā cikla profesionālās augstākās izglītības bakalaura studiju programmā “**Sākumizglītības skolotājs**” no vērtējuma:

* izglītības programmās ar latviešu mācībvalodu: latviešu valoda, latviešu literatūra, angļu valoda, krievu valoda, vācu valoda, franču valoda, matemātika (algebra, ģeometrija), informātika, sports, dabaszinības, fizika, ķīmija, bioloģija, Latvijas un pasaules vēsture, mūzika un vizuālā māksla, ja tādi ir norādīti vidējās izglītības dokumentā;
* mazākumtautību izglītības programmās: latviešu valoda un literatūra, mazākumtautību valoda, mazākumtautību literatūra, mazākumtautību valoda un literatūra, angļu valoda, vācu valoda, franču valoda, krievu valoda, matemātika (algebra, ģeometrija), informātika, sports, dabaszinības, fizika, ķīmija, bioloģija, Latvijas un pasaules vēsture, mūzika un vizuālā māksla, ja tādi ir norādīti vidējās izglītības dokumentā.
  + 1. Pirmā cikla profesionālās augstākās izglītības bakalaura studiju programmā “**Speciālā izglītība**” un pirmā cikla profesionālās augstākās izglītības studiju programmā “**Pirmsskolas skolotājs**” veidojās no vērtējuma: matemātika (algebra, ģeometrija), latviešu valoda, angļu valoda, krievu valoda, vācu valoda, franču valoda, dabaszinātņu joma (fizika, ķīmija, bioloģija vai dabaszinības), vēsture, ja tādi ir norādīti vidējās izglītības dokumentā.

\*\*\* **vidējā atzīmes izvēlētās studiju jomas priekšmetos** pirmā cikla profesionālās augstākās izglītības bakalaura studiju programmā “**Skolotājs”:**

* modulim **“Latviešu valodas un literatūras un latviešu valodas  kā svešvalodas skolotājs”:** latviešu valoda un literatūra;
* modulim **“Matemātikas skolotājs”:** matemātika/ algebra un ģeometrija;
* modulim **“Datorikas, fizikas un ķīmijas skolotājs”:** informātika/datorika/programmēšana, fizika, ķīmija.

**\*\*\*\***   papildus punkts par CE rezultātu veidojas:  CE kopvērtējuma procents x koeficients 0.01

**\*\*\*\*\*** papildus punkts par dokumentā par vidējo izglītību ietverto GA  veidojas = pielīdzinātie konkursa punkti x koeficients 0.01

|  |  |
| --- | --- |
| **Atestāta/diploma GA (10 ballu sistēmā)** | **Pielīdzinātie konkursa punkti** |
| 4 | 14 |
| 5 | 28 |
| 6 | 42 |
| 7 | 56 |
| 8 | 70 |
| 9 | 84 |
| 10 | 98 |

# **IESTĀJPĀRBAUDĪJUMU PRASĪBAS**

**Iestājpārbaudījuma prasības studiju virziena “Izglītība, pedagoģija un sports” īsā cikla profesionālajās un pirmā cikla augstākās izglītības programmās**

**I Pārbaudījums – pārrunas** *(mutisks pārbaudījums reflektantiem, kuriem vidējā atzīme ir zemāka par 7 ballēm. Pārbaudījums nokārtots, ja saņemti vismaz 7 punkti).*

Kritēriji reflektanta pieredzes un komunikācijas prasmju novērtēšanai (maksimālais punktu skaits – 10):

* 1. profesijas izvēles pamatojums: profesionālās karjeras mērķu izvirzīšana un pamatojums:

|  |  |  |  |
| --- | --- | --- | --- |
| **4 punkti** | **3 punkti** | **2 punkti** | **1 punkts** |
| ir izvirzīti un argumentēti profesionālās karjeras mērķi | ir izvirzīti profesionālās karjeras mērķi un daļēju argumentēti | vispārīgs profesionālās karjeras mērķu raksturojums un pamatojums | nav konkretizēti profesionālās karjeras mērķi un sniegts argumentēts pamatojums |

* 1. sadarbība un līderības pieredzes izvērtējums:

|  |  |  |
| --- | --- | --- |
| **3 punkti** | **2 punkti** | **1 punkts** |
| ir skaidri argumentēts sadarbības un līderības pieredzes izvērtējums | ir daļēji argumentēts sadarbības un līderības pieredzes izvērtējums | nav prasmes argumentēt savu pieredzi sadarbības un līderības jomās |

* 1. komunikācijas un saskarsmes prasmes:

|  |  |  |
| --- | --- | --- |
| **3 punkti** | **2 punkti** | **1 punkts** |
| prot iekļauties sarunā, laba literārā valoda, loģiskas un strukturētas atbildes | iekļaujas sarunā, ir atsevišķas valodas stila kļūdas un daļēji strukturētas atbildes | grūtības iekļauties sarunā un daudz valodas stila kļūdu |

**II Iestājpārbaudījums – izglītības gadījuma analīze** *(visiem reflektantiem).*

Reflektants **rakstiski** (200-300 vārdu) un **mutiski** pauž un pamato savu viedokli par izglītības gadījumu vai problēmām izglītībā un pedagoga profesijas izvēles motivāciju.

**Kritēriji** reflektanta spējas diskutēt par aktualitātēm izglītībā un sabiedrības norisēs, kritiskās domāšanas novērtēšanai (maksimālais punktu skaits – 15):

* spēja orientēties un reflektēt par aktualitātēm profesionālās darbības jomā un ar to saistītajām norisēm;
* profesionālā motivācija;
* latviešu valodas lietojuma kompetence (teksta izklāsta loģika, valodas stils un pareizrakstība);
* saskarsmes prasmes un runas kvalitātes.

**Rakstiskajā daļā** vērtējums veidojas summatīvi un reflektants var iegūt no 0 līdz 9 punktiem:

|  |  |  |  |
| --- | --- | --- | --- |
| **Punkti/ Kritēriji** | **Aktualitātes profesionālās darbības jomā** | **Teksta izklāsta loģika un valodas stils** | **Pareizrakstība** |
| 3 | Izpratne par profesionālās darbības jomu, skaidra personīgā attieksme, argumentēti spriedumi | Teksta izklāsts loģisks un strukturēts, darbs uzrakstīts stilistiski pareizā valodā (lietots zinātniskais/ lietišķo rakstu valodas stils) | Darbā nav ortogrāfijas un/vai interpunkcijas kļūdu |
| 2 | Izpratne par profesionālās darbības jomu, daļēji pausta personīgā attieksme, daļēji argumentēti spriedumi | Teksta izklāsts loģisks un strukturēts, ir atsevišķas valodas stila kļūdas (1-4) | Darbā ir dažas (1-4) ortogrāfijas un/vai interpunkcijas kļūdas |
| 1 | Izpratne par profesionālās darbības jomu, bet satura izklāstā lietotas vispārīgas frāzes. Pausta pretrunīga personīgā attieksme, nav argumentācijas | Teksta izklāsts daļēji strukturēts, ir daudz valodas stila kļūdas (5 un vairāk) | Darbā ir daudz (5 un vairāk) ortogrāfijas un/vai interpunkcijas kļūdas |

**Mutiskajā daļā** vērtējums veidojas summatīvi un reflektants var iegūt no 0 līdz 6 punktiem:

|  |  |  |
| --- | --- | --- |
| **Punkti/ Kritēriji** | **Profesionālā motivācija** | **Saskarsmes prasmes un runas kvalitāte** |
| 3 | Prasme pārliecinoši uzstāties un pamatot savu viedokli un profesionālo motivāciju | Prasme iekļauties sarunā un laba literārā valoda |
| 2 | Prasme uzstāties un daļēji pamatot savu viedokli un profesionālo motivāciju | Prasme iekļauties sarunā un novērojamas valodas stila kļūdas |
| 1 | Nepārliecinoša uzstāšanās un sava viedokļa un profesionālās motivācijas pamatojums | Grūtības iekļauties sarunā un daudz valodas stila kļūdu |

# **REFLEKTANTA UN RTA SAVSTARPĒJĀS TIESĪBAS UN PIENĀKUMI UZŅEMŠANAS PROCESĀ**

1. **Reflektanta pienākumi un tiesības**
   1. Reflektanta pienākumi:
      1. RTA noteiktajā laikā un termiņā iesniegt reģistrācijai un imatrikulācijai nepieciešamo dokumentu kopijas, uzrādot oriģinālus, vai apliecinātas nepieciešamo dokumentu kopijas;
      2. izpildīt RTA uzņemšanas noteikumu  prasības;
      3. ievērot RTA iekšējās kārtības noteikumus uzņemšanas laikā;
      4. RTA noteiktajā laikā ierasties uz iestājpārbaudījumu;
      5. RTA noteiktajā laikā ierasties uz reģistrēšanos studijām;
      6. RTA noteiktajā termiņā nokārtot visas finansiālās saistības ar RTA.
   2. Reflektanta tiesības:
      1. iepazīties ar informāciju par visām RTA piedāvātajām studiju programmām;
      2. iepazīties ar Uzņemšanas noteikumiem;
      3. saņemt informāciju par uzņemšanas norisi RTA;
      4. reģistrējoties studijām, iesniegt RTA Uzņemšanas komisijai dokumentus, priekšlikumus, ierosinājumus;
      5. iepazīties ar konkursa rezultātiem;
      6. pieprasīt rakstveidā noformēt RTA Uzņemšanas komisijas lēmumu par atteikumu reflektanta imatrikulācijai;
      7. apstrīdēt vai pārsūdzēt ar uzņemšanu studiju programmā saistītos lēmumus, kā arī konkursa rezultātus, iesniedzot rakstisku iesniegumu RTA rektoram.
2. **RTA pienākumi un tiesības**
   1. RTA pienākumi:
      1. savlaicīgi izziņot prasības uzņemšanai studiju programmā;
      2. informēt un konsultēt personas par studiju iespējām, uzņemšanas kārtību RTA, kā arī reflektantu un pretendentu tiesībām un pienākumiem;
      3. nodrošināt godīgu, atklātu un operatīvu uzņemšanu;
      4. informēt reflektantus par uzņemšanas kārtību;
      5. publiskot konkursa rezultātus;
      6. veikt imatrikulāciju studiju programmā.
   2. RTA tiesības:
      1. uzņemt reflektantu atbilstoši RTA Uzņemšanas noteikumiem;
      2. noteikt uzņemšanas noteikumu papildprasības;
      3. veikt atbilstošāko pretendentu atlasi izvēlētajā studiju programmā;
      4. ja nepieciešams, noteikt papilduzņemšanu studiju programmā.